14-jarige dood aangetref in veldArgieffoto: Kent Williamson Die polisie in die Noord-Kaap ondersoek ŉ saak van moord ná ŉ 14-jarige meisie dood aangetref is in ŉ veld in Rosedale in Upington. Kapt. Olebogeng Tawana, woordvoerder van die polisie, het gesê iemand wat Maandag hout opgetel het in die veld, het op die meisie se liggaam afgekom. Hy het die polisie ontbied. Die meisie is Sondag laas gesien toe sy ŉ kerkdiens bygewoon het. Sy het verskeie steekwonde opgedoen. Sy was ŉ skolier in die plaaslike skool in Rosedale. “Nog niemand is in hegtenis geneem in verband met die voorval nie. Enigiemand met inligting word versoek om die ondersoekbeampte, Lebogang Tonyane, te kontak by 054 337 0113 of 078 130 1234,” het Tawana bygevoeg.